Den 15. hver måned måler Colt Kommunikasjon buzz-temperaturen i sosiale medier. Forrige undersøkelse identifiserte Colt, Norges mest utskjelte partileder på Facebook. I dette innlegget har vi fokus på norske blogger.
Vi har sammenlignet tall fra flere blogg søkemotorer og tabellen nedenfor viser en gjennomsnittscore av postet blogginnlegg fra ulike blogg søkemotorer.
Colt måler buzz på Youtube, Facebook og norske blogger fra måned til måned. Har du spørsmål vedrørende undersøkelsen ta gjerne kontakt eller legg igjen en kommentar.
Onsdag kveld opprettet Kripos profil på Biip.no og reaksjonene har vært massive. «Kripos» er den mest trafikkerte profilen på nettsamfunnet og de fleste brukerne gir tommelen opp for deres tilstedeværelse på Biip.no. I underkant av 18 timer har 380 brukere addet «Kripos» som venn og det er registrert 70 innlegg i gjesteboka. Nedenfor følger et utdrag av hva brukerne har skrevet i gjesteboka:
Og Obamas sterke tilstedeværelse i sosiale medier, har næringslivet mye å lære noe av. Ved å være tilstede i mange forskjellige kanaler lykkes han i å spre sitt budskap. Sjekk sliden under som handler om hva næringslivet kan lære av Obama. Vi i Colt likte spesielt den sliden der det står om et av virkemidlene som gjør deg synlig i sosiale medier – COLT, Comment On and Link To it!
Det som imponerer er at alle profilene oppdateres jevnlig. Hyppige oppdateringer er viktige. Det handler jo om å faktisk være sosial, når man først driver aktiv kampanje i sosiale medier. For noen kan det være nærliggende å tro med så mange aktive sider vil ikke Obama ha tid til å drive valgkamp i «den virkelige verden», så her er det selvfølgelig staben som sørger for det meste av innholdet.
Kinesiske myndigheter gjør alt for å arrangere et perfekt OL i Beijing. Resultatet er at lekene blir en flau påminnelse om at ikke er som det skal i verdens største diktatur. Lekene, som har en budsjettramme på 150 til 200 MILLIARDER kroner, er en oppvisning i interessante kommunikasjonscaser. Møtet mellom øst og vest byr på litt kulturkræsj i blant. Det som er greit å gjøre i Kina er ikke alltid like greit å gjøre i Europa. Spesielt fikk åpningsseremonien mye pepper i pressen rundt i verden, men ikke i Kina. Det er jo sånt sensurert. Eksemplene fra åpningsseremonien er mange;
900 kinesiske soldater som spilte viktige roller under OL-åpningsseremonien måtte bruke bleie fordi dopauser var utelukket.
Før OL fikk kineserne utsendt en liste fra myndighetene om hva de kunne skrive om. -Vær positiv omkring sikkerheten. Ingen negative kommentarer om åpningsseremonien. Dropp dekningen av OLs tre protestparker, var noen av punktene som ble nevnt.
Det er mulig sensuren fungerer innad i Kina, men dette er godsaker for internasjonale medier. Kritiske journalister over hele verden produserer massevis av saker som omhandler kontrasten mellom de overdådige Olympiske lekene og den begredelige virkeligheten i dagens Kina. Sensuren i seg selv har gjentatte ganger i seg selv blitt et omdiskutert tema, både før- og etter OL. Er ikke poenget med sensur å forsikre seg mot negativ omtale? Sensuren har ført lite positivt med seg og kinesiske medier koker i frustrasjon. I noen tilfeller lekker det informasjon om hvordan kineserne driver propaganda. Slikt blir det oppslag av.
Det hadde vært interessant å se hva som skjedde om kinesiske myndigheter kjørte full åpenhet. At de tillot at pressen skrev hva som helst og sa det var greit å demonstrere. Ville det ført til store politiske endringer i verdens mest folkerike land mon tro?
I Colt er vi to ganske ivrige syklister. En ivrig syklist er alltid ute etter gadgets som forbedrer treningen og sykkelopplevelsen. Når været ute er kjipt eller det er mørkt er det forlokkende å trekke treningsøkta under tak. Men hvor kult er det egentlig egentlig å tråkke på en vanlig, kjip rulle der du monterer sykkelen og bare tråkker og tråkker uten å røre seg av flekken? Tacx har en genial løsning for demotiverte sykkelentusiaster. De har nemlig en løsning der man kan koble rulla til PC´en. Med programmet kan du konkurrere mot andre syklister uten å forlate din egen stue. I programmet kan profiler fra etappene i f.eks. Tour de France legges inn. Slår du på stortromma kjøper du i-Magic systemet. Dette er en elektromagnetisk rulle som bremser deg om det skulle komme «motvind», «motbakke» eller «røft underlag». Kult eller hva? For å gjøre det hele ekstra hårete, kan man montere en styringsenhet på sykkelens forhjul. Styringsenheten gjør at du til og med kan bestemme sporvalg når du konkurrerer med andre syklister -pass på å ikke sykle av veien… Hvem sa at dataspill gjør deg passiv?